               EUROOPAN KOMISSIO
            Bryssel 12.8.2021
            COM(2021) 470 final
            2021/0264(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta otettavasta kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Unionin pelastuspalvelumekanismi)
            (ETA:n kannalta merkityksellinen teksti)

               PERUSTELUT

               1.Ehdotuksen kohde

               Tämä ehdotus koskee päätöstä ETA:n sekakomiteassa unionin puolesta otettavan kannan vahvistamisesta, silloin kun tämän elimen on määrä antaa yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimukseen liitetyn pöytäkirjan 31 muuttamista koskeva sekakomitean päätös.

               2.Ehdotuksen tausta

               2.1.ETA-sopimus

               Euroopan talousalueesta tehdyssä sopimuksessa, jäljempänä ’ETA-sopimus’, taataan Euroopan talousalueen kansalaisille ja talouden toimijoille yhtäläiset oikeudet ja velvollisuudet sisämarkkinoilla. Siinä määrätään neljää vapautta koskevien EU:n säädösten saattamisesta osaksi 30 ETA-maan eli EU:n jäsenvaltioiden, Norjan, Islannin ja Liechtensteinin lainsäädäntöä. ETA-sopimus kattaa lisäksi yhteistyön muilla tärkeillä aloilla, kuten tutkimuksen ja kehityksen, koulutuksen, sosiaalipolitiikan, ympäristön, kuluttajansuojan, matkailun ja kulttuurin aloilla, joita kutsutaan yhteisesti sivuaviksi ja horisontaalisiksi politiikoiksi. ETA-sopimus tuli voimaan 1. tammikuuta 1994. Euroopan unioni ja sen jäsenvaltiot ovat sopimuksen sopimuspuolia.

               2.2.ETA:n sekakomitea

               ETA:n sekakomitea vastaa ETA-sopimuksen hallinnoinnista. Se on foorumi ETA-sopimuksen toimintaan liittyvää näkemysten vaihtoa varten. Se tekee päätöksensä yksimielisesti.  Lissabonin sopimuksen mukaisesti vastuu ETA-asioiden koordinoinnista EU:n puolella on Euroopan ulkosuhdehallinnolla.

               2.3.Suunniteltu ETA:n sekakomitean säädös

               ETA:n sekakomitean on määrä hyväksyä ETA:n sekakomitean päätös, joka koskee yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimukseen liitetyn pöytäkirjan 31 muuttamista, jäljempänä ’suunniteltu säädös’.

               Suunnitellun säädöksen tarkoituksena on laajentaa ETA-sopimuksen sopimuspuolten yhteistyö kattamaan ETA:n EFTA-valtioiden osallistuminen unionin pelastuspalvelumekanismiin. Unionin pelastuspalvelumekanismista annetun päätöksen N:o 1313/2013/EU muuttamisesta 20 päivänä toukokuuta 2021 annettu Euroopan parlamentin ja neuvoston asetus (EU) 2021/836
                  1
                otetaan sen vuoksi osaksi ETA-sopimusta.

                  Koska Liechtenstein ei ole ilmaissut kiinnostustaan osallistua unionin pelastuspalvelumekanismiin, ETA:n sekakomitean päätösluonnos koskee ainoastaan Norjaa ja Islantia.

               EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. Maksu voidaan suorittaa heti sen jälkeen kun tämä luonnos neuvoston päätökseksi on hyväksytty ja kun Euroopan komissio on vahvistanut rahoituspyynnön ja toimittanut sen ETA:n EFTA-valtioille.

               Sen vuoksi sekakomitean päätösluonnosta sovelletaan takautuvasti 1. tammikuuta 2021 lähtien, jotta voitaisiin kattaa 1. tammikuuta 2021 ja asianomaisen maksun vastaanottamisen välinen ajanjakso. Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se noudattaa luottamuksensuojan periaatetta.

               Suunnitellusta säädöksestä tulee sopimuspuolia sitova ETA-sopimuksen 103 ja 104 artiklan mukaisesti.

               3.Unionin puolesta otettava kanta

               Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.

               Liitteenä olevan ETA:n sekakomitean päätösluonnoksen sisältö ja luonne eivät ole pelkästään neuvoston asetuksessa (EY) N:o 2894/94 tarkoitettuja teknisiä mukautuksia. Näin ollen neuvosto vahvistaa unionin kannan.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  2
               .

               4.1.2.Soveltaminen käsillä olevassa asiassa

               ETA:n sekakomitea on sopimuksella eli ETA-sopimuksella perustettu elin. Säädös, joka ETA:n sekakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla ETA-sopimuksen 103 ja 104 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta yhdessä Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan kanssa.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               Kun suunnitellulla säädöksellä on samanaikaisesti useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

               4.2.2.Soveltaminen käsillä olevassa asiassa

               Ehdotetun päätöksen aineellisen oikeusperustan on vastattava sen säädöksen aineellista oikeusperustaa, joka sillä sisällytetään ETA-sopimukseen.

               Unionin pelastuspalvelumekanismi perustuu SEUT-sopimuksen osastoon ”Pelastuspalvelu” (196 artikla ja 322 artiklan 1 kohdan a alakohta).

               Sen vuoksi ehdotetun päätöksen aineellisena oikeusperustana ovat seuraavat määräykset: SEUT-sopimuksen 196 artikla ja 322 artiklan 1 kohdan a alakohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 196 artikla ja 322 artiklan 1 kohdan a alakohta yhdessä sen 218 artiklan 9 kohdan kanssa ja Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohta.

               5.Talousarviovaikutukset

                  Norja ja Islanti maksavat rahoitusosuudet unionin talousarvioon. Tarkka määrä määritetään ETA-sopimuksen määräysten mukaisesti, kun tämä luonnos neuvoston päätökseksi on hyväksytty.

               6.Suunnitellun säädöksen julkaiseminen

               Koska ETA:n sekakomitean säädös muuttaa yhteistyöstä muilla kuin neljän vapauden alaan kuuluvilla erityisalueilla tehtyä ETA-sopimuksen pöytäkirjaa 31, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.

               2021/0264 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta otettavasta kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

                  (Unionin pelastuspalvelumekanismi)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 196 artiklan ja 322 artiklan 1 kohdan a alakohdan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31, joka sisältää määräyksiä yhteistyöstä muilla kuin neljän vapauden alaan kuuluvilla erityisalueilla.

               (3)Euroopan parlamentin ja neuvoston asetus (EU) 2021/836
                  5
                olisi otettava osaksi ETA-sopimusta.

               (4)Sen vuoksi olisi muutettava ETA-sopimuksen pöytäkirjaa 31 (yhteistyöstä muilla kuin neljän vapauden alaan kuuluvilla erityisalueilla).

               (5)ETA:n sekakomiteassa otettavan unionin kannan olisi sen vuoksi perustuttava tähän päätökseen liitettyyn ETA:n sekakomitean päätösluonnoksen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta otettava kanta ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 185, 26.5.2021, s. 1.

                     (2)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (3)

                        EYVL L 305, 30.11.1994, s. 6–8.

                     (4)

                        EYVL L 1, 3.1.1994, s. 3.

                     (5)

                        Euroopan parlamentin ja neuvoston asetus (EU) 2021/836, annettu 20 päivänä toukokuuta 2021, unionin pelastuspalvelumekanismista annetun päätöksen N:o 1313/2013/EU muuttamisesta, EUVL L 185, 26.5.2021, s. 1.

    ---documentbreak---

               EUROOPAN KOMISSIO
            Bryssel 12.8.2021
            COM(2021) 470 final
            LIITE
            asiakirjaan
            Ehdotus NEUVOSTON PÄÄTÖKSEKSI
            ETA:n sekakomiteassa Euroopan unionin puolesta otettavasta kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Unionin pelastuspalvelumekanismi)

               LIITE

               ETA:N SEKAKOMITEAN PÄÄTÖS

               N:o [...],

               annettu […],

               yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,

               sekä katsoo seuraavaa:

               (1)On aiheellista laajentaa ETA-sopimuksen sopimuspuolten yhteistyö kattamaan unionin pelastuspalvelumekanismista annetun päätöksen N:o 1313/2013/EU muuttamisesta 20 päivänä toukokuuta 2021 annettu Euroopan parlamentin ja neuvoston asetus (EU) 2021/836
                  1
               .

               (2)On asianmukaista, että EFTA-valtioiden osallistuminen asetukseen (EU) 2021/836 perustuvaan toimintaan alkaa 1 päivästä tammikuuta 2021 riippumatta siitä, milloin tämä päätös hyväksytään tai ilmoitetaanko mahdollisten valtiosäännön asettamien vaatimusten täyttymisestä tämän päätöksen osalta 10 päivän heinäkuuta 2021 jälkeen.

               (3)EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tämän päätöksen voimaantuloa. Tammikuun 1 päivän 2021 jälkeen alkaneesta toiminnasta aiheutuvat kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut EU:n jäsenvaltioihin sijoittautuneille yhteisöille, edellyttäen, että tämä päätös tulee voimaan ennen kyseisen toimen päättymistä.

               (4)Edellytykset, jotka koskevat EFTA-valtioiden ja niiden toimielinten, yritysten, järjestöjen ja kansalaisten osallistumista Euroopan unionin ohjelmiin, vahvistetaan ETA-sopimuksessa ja erityisesti sen 81 artiklassa.

               (5)Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin tehdä 1 päivästä tammikuuta 2021,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään ETA-sopimuksen pöytäkirjassa 31 olevan 10 artiklan 8 kohdan d alakohdan luetelmakohtaan (Euroopan parlamentin ja neuvoston päätös N:o 1313/2013/EU) alaluetelmakohta seuraavasti:

               ”-32021 R 0836: Euroopan parlamentin ja neuvoston asetus (EU) 2021/836, annettu 20 päivänä toukokuuta 2021, unionin pelastuspalvelumekanismista annetun päätöksen N:o 1313/2013/EU muuttamisesta (EUVL L 185, 26.5.2021, s. 1–22)

               Tammikuun 1 päivän 2021 jälkeen alkaneesta toiminnasta aiheutuvat kustannukset voidaan katsoa tukikelpoisiksi avustussopimuksen tai avustuspäätöksen mukaisen toimen alkamispäivästä kyseisessä sopimuksessa tai päätöksessä vahvistetuin edellytyksin edellyttäen, että […] päivänä […]kuuta 2021 annettu ETA:n sekakomitean päätös N:o XX/2021 [tämä päätös] tulee voimaan ennen toimen päättymistä.

               Liechtenstein vapautetaan tähän ohjelmaan osallistumisesta ja sen rahoittamisesta.”

               2 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty
                  2*.

               Sitä sovelletaan 1 päivästä tammikuuta 2021.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […]kuuta […].

                  ETA:n sekakomitean puolesta

                  Puheenjohtaja

                  [...]

                  ETA:n sekakomitean

                  sihteerit

                  [...]

                     (1)

                        EUVL L 185, 26.5.2021, s. 1–22.

                     (2)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


               EUROOPAN KOMISSIO
            Bryssel 13.8.2021
            COM(2021) 479 final
            2021/0272(NLE)
            Ehdotus
            NEUVOSTON PÄÄTÖS
            liikenneyhteisön alueellisessa ohjauskomiteassa Euroopan unionin puolesta otettavasta kannasta liikenneyhteisön vuoden 2022 talousarvion hyväksymiseen

               PERUSTELUT

               1.Ehdotuksen kohde

               Tämä ehdotus koskee päätöstä liikenneyhteisön perustamista koskevalla sopimuksella, jäljempänä ’liikenneyhteisösopimus’, perustetussa alueellisessa ohjauskomiteassa unionin puolesta otettavan kannan vahvistamisesta, kun on määrä antaa päätös liikenneyhteisön vuoden 2022 talousarviosta.

               2.Ehdotuksen tausta

               2.1.Liikenneyhteisösopimus

               Liikenneyhteisösopimuksen tarkoituksena on luoda liikenneyhteisö maantie-, rautatie-, sisävesi- ja meriliikenteen aloilla sekä kehittää Euroopan unionin ja kaakkoiseurooppalaisten osapuolten välistä liikenneverkkoa. Liikenneyhteisösopimus tuli voimaan 1. toukokuuta 2019.

               Euroopan unioni on liikenneyhteisösopimuksen osapuoli
                  1
               .

               2.2.Alueellinen ohjauskomitea

               Alueellinen ohjauskomitea perustettiin liikenneyhteisösopimuksen 24 artiklalla. Se vastaa liikenneyhteisösopimuksen hallinnoinnista ja varmistaa sen asianmukaisen täytäntöönpanon. Tätä varten se antaa suosituksia ja tekee päätöksiä liikenneyhteisösopimuksessa määrätyissä asioissa. Alueellinen ohjauskomitea muun muassa

               (a)valmistelee ministerineuvoston työn,

               (b)päättää teknisten komiteoiden perustamisesta,

               (c)ryhtyy uusien EU:n säädösten osalta tarvittaviin toimiin erityisesti tarkistamalla liikenneyhteisösopimuksen liitettä I,

               (d)nimittää ministerineuvostoa kuultuaan pysyvän sihteeristön johtajan,

               (e)voi nimittää yhden tai useamman pysyvän sihteeristön varajohtajan,

               (f)vahvistaa pysyvän sihteeristön säännöt,

               (g)voi tarkistaa talousarvion rahoitusosuuksien tasoa tekemällä asiasta päätöksen,

               (h)hyväksyy liikenneyhteisön vuotuisen talousarvion,

               (i)hyväksyy päätöksen, jolla määritetään tarkemmin menettely talousarvion toteuttamiseksi, tilinpäätöksen esittämiseksi sekä tilintarkastusten ja muiden tarkastusten tekemiseksi,

               (j)tekee päätökset kiistoista, jotka osapuolet ovat tuoneet ratkaistaviksi,

               (k)hyväksyy yleiset periaatteet oikeudesta tutustua liikenneyhteisösopimuksella tai sen nojalla perustettujen elinten hallussaan pitämiin asiakirjoihin,

               (l)hyväksyy kattavan verkon toteuttamisesta ministerineuvostolle esitettävät vuosikertomukset,

               (m)vahvistaa tiettyjen unionin säädösten osalta aikarajat ja tavat, joiden mukaisesti kaakkoiseurooppalaisten osapuolten on saatettava kyseiset säädökset osaksi kansallista lainsäädäntöään.

               Alueellinen ohjauskomitea muodostuu kunkin osapuolen edustajasta ja varaedustajasta. Kaikki EU:n jäsenvaltiot voivat osallistua tarkkailijoina.

               Alueellinen ohjauskomitea tekee päätöksensä yksimielisesti.

               2.3.Suunniteltu alueellisen ohjauskomitean säädös

               Alueellisen ohjauskomitean on määrä hyväksyä vuonna 2021 viimeisessä kokouksessaan päätös liikenneyhteisön talousarviosta vuodeksi 2022, jäljempänä ’suunniteltu säädös’.

               Suunnitellun säädöksen tarkoituksena on määrittää liikenneyhteisön talousarvio vuodeksi 2022.

               Suunnitellusta säädöksestä tulee osapuolia sitova liikenneyhteisösopimuksen 25 artiklan 1 kohdan mukaisesti. Mainitussa artiklassa määrätään seuraavaa: ”Alueellisen ohjauskomitean tekemä päätös sitoo osapuolia. Jos alueellisen ohjauskomitean tekemässä päätöksessä osapuolelta edellytetään toimien toteuttamista, mainitun osapuolen on toteutettava tarvittavat toimet ja ilmoitettava asiasta alueelliselle ohjauskomitealle.”

               3.Unionin puolesta otettava kanta

               Liikenneyhteisön talousarvion osuudet on vahvistettu liikenneyhteisösopimuksen liitteessä V. Unionin osuus on 80 prosenttia talousarviosta, ja loput 20 prosenttia saadaan Länsi-Balkanin osapuolten varoista.

               Vuoden 2021 talousarvio oli yhteensä 3 miljoonaa euroa, josta 2,4 miljoonaa euroa (80 %)
                  2
                tuli EU:lta ja 0,6 miljoonaa euroa Länsi-Balkanin osapuolilta.

               Vuoden 2022 talousarvion määräksi ehdotetaan 3,002 miljoonaa euroa. Uusista varoista 80 prosenttia tulee EU:lta (2,401 miljoonaa euroa) ja loput 20 prosenttia (0,6 miljoonaa euroa) Länsi-Balkanin osapuolilta.

               Tästä määrästä katetaan pysyvän sihteeristön ja liikenneyhteisön eri elinten kokousten järjestämisen juoksevat kustannukset. Ehdotettu korotus on perusteltu, koska lähitulevaisuudessa on tarkoitus palkata lisää henkilöstöä ja hankkia tietoteknisiä laitteita ja ohjelmistoja ja koska teknisen komitean on määrä kokoontua useammin ja johtajan ja pysyvän sihteeristön toimihenkilöiden matkustaa enemmän. Vuoden 2022 odotetaan olevan pysyvän sihteeristön toinen tavanomainen toimintavuosi, jolloin koko hallinto- ja muu henkilöstö on toimintavalmis ja hallinnollinen kehys on otettu käyttöön. Liikenneyhteisön ja Serbian välisen päätoimipaikkaa koskevan sopimuksen liitteen I mukaisesti isäntämaa Serbia antaa pysyvälle sihteeristölle maksutta käyttöön toimitilat sekä joitain näihin tiloihin liittyviä laitteita ja palveluja (kalusteet, turvapalvelut, sähkö, vesi ja siivous).

               Tämän päätöksen hyväksyminen alueellisen ohjauskomitean toimesta on tarpeen liikenneyhteisösopimuksen täytäntöönpanon ja pysyvän sihteeristön toiminnan kannalta.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  3
               .

               4.1.2.Soveltaminen käsillä olevassa asiassa

               Soveltaminen käsillä olevassa asiassa

               Alueellinen ohjauskomitea on sopimuksella (liikenneyhteisösopimus) perustettu elin.

               Säädös, joka alueellisen ohjauskomitean on määrä antaa, on säädös, jolla on oikeusvaikutuksia. Liikenneyhteisösopimuksen 35 artiklan mukaisesti alueellisella ohjauskomitealla on valtuudet hyväksyä liikenneyhteisön talousarvio, ja kyseinen päätös sitoo liikenneyhteisösopimuksen osapuolia. Luonteensa vuoksi ja siksi, että alueellista ohjauskomiteaa sääntelee kansainvälinen oikeus, tämä säädös sisältää osia, jotka vaikuttavat liikenneyhteisösopimuksen osapuolten oikeudelliseen asemaan ja näin ollen myös unionin oikeudelliseen asemaan. Tästä syystä sillä on katsottava olevan oikeusvaikutuksia. Suunnitellulla säädöksellä ei täydennetä eikä muuteta liikenneyhteisösopimuksen institutionaalisia rakenteita. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunniteltu säädös on tarpeen liikenneyhteisösopimuksen asianmukaisen toiminnan kannalta. Liikenneyhteisösopimuksen tavoitteet ja osatekijät liittyvät maantie-, rautatie- ja sisävesiliikenteeseen, jotka kuuluvat SEUT-sopimuksen 91 artiklan soveltamisalaan, sekä meriliikenteeseen, joka kuuluu SEUT-sopimuksen 100 artiklan 2 kohdan soveltamisalaan. Suunniteltu säädös koskee horisontaalisen luonteensa vuoksi kaikkia näitä tekijöitä. Kaikki kyseiset osatekijät liittyvät erottamattomasti toisiinsa ilman, että jokin niistä olisi ainoastaan liitännäinen.

               Sen vuoksi ehdotetun päätöksen aineellisena oikeusperustana ovat seuraavat määräykset: SEUT-sopimuksen 91 artikla ja 100 artiklan 2 kohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 91 artikla ja 100 artiklan 2 kohta yhdessä sen 218 artiklan 9 kohdan kanssa.

               5.Suunnitellun säädöksen julkaiseminen

               Liikenneyhteisösopimuksen 25 artiklan 2 kohdan mukaisesti alueellisen ohjauskomitean päätökset julkaistaan Euroopan unionin virallisessa lehdessä.

               2021/0272 (NLE)

               Ehdotus

               NEUVOSTON PÄÄTÖS

               liikenneyhteisön alueellisessa ohjauskomiteassa Euroopan unionin puolesta otettavasta kannasta liikenneyhteisön vuoden 2022 talousarvion hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni allekirjoitti sopimuksen liikenneyhteisön perustamisesta, jäljempänä ’liikenneyhteisösopimus’, neuvoston päätöksen (EU) 2017/1937
                  4
                mukaisesti. Se hyväksyttiin Euroopan unionin puolesta 4 päivänä maaliskuuta 2019 neuvoston päätöksellä (EU) 2019/392
                  5
               . Se tuli voimaan 1 päivänä toukokuuta 2019.

               (2)Liikenneyhteisösopimuksen 35 artiklan mukaisesti liikenneyhteisön alueellinen ohjauskomitea, jäljempänä ’ohjauskomitea’, hyväksyy liikenneyhteisön talousarvion vuosittain. Liikenneyhteisösopimuksen 35 artiklalla myös annetaan ohjauskomitealle valtuudet tehdä päätöksiä tarkemmasta menettelystä, jota noudatetaan talousarvion toteuttamisessa.

               (3)Ohjauskomitean on määrä hyväksyä päätös liikenneyhteisön vuoden 2022 talousarviosta kokouksessaan joulukuussa 2021.

               (4)Vuodeksi 2022 ehdotettu talousarvio on tarpeen liikenneyhteisön elinten asianmukaisen toiminnan kannalta. Siitä katetaan henkilöstö-, matka-, tietotekniikka- ja ohjelmistokustannukset sekä operatiiviset menot, kuten tutkimukset, tekninen tuki ja konferenssi- ja kokousjärjestelyt.

               (5)On aiheellista vahvistaa alueellisessa ohjauskomiteassa unionin puolesta otettava kanta, koska tällainen päätös on tarpeen liikenneyhteisön pysyvän sihteeristön toiminnan kannalta ja sillä on oikeusvaikutuksia suhteessa unioniin.

               ON HYVÄKSYNYT TÄMÄN PÄÄTÖKSEN:

               1 artikla

               Unionin puolesta liikenneyhteisön alueellisessa ohjauskomiteassa otettava kanta liikenneyhteisön vuoden 2022 talousarvioon perustuu tämän päätöksen liitteenä olevaan alueellisen ohjauskomitean päätösluonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös (EU) 2017/1937, annettu 11 päivänä heinäkuuta 2017, liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 278, 27.10.2017, s. 1).

                     (2)

                        Komission täytäntöönpanopäätös, 25.6.2020, C(2020) 4356.

                     (3)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        Neuvoston päätös (EU) 2017/1937, annettu 11 päivänä heinäkuuta 2017, liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 278, 27.10.2017, s. 1).

                     (5)

                        Neuvoston päätös (EU) 2019/392, annettu 4 päivänä maaliskuuta 2019, liikenneyhteisön perustamista koskevan sopimuksen tekemisestä Euroopan unionin puolesta.

    ---documentbreak---

               EUROOPAN KOMISSIO
            Bryssel 13.8.2021
            COM(2021) 479 final
            LIITE
            asiakirjaan
            Ehdotus neuvoston päätökseksi
            liikenneyhteisön alueellisessa ohjauskomiteassa Euroopan unionin puolesta otettavasta kannasta liikenneyhteisön vuoden 2022 talousarvion hyväksymiseen

               LIITE

               LUONNOS

               LIIKENNEYHTEISÖN ALUEELLISEN OHJAUSKOMITEAN
               PÄÄTÖS nro /2021

               annettu …,

               liikenneyhteisön vuoden 2022 talousarvion hyväksymisestä

               LIIKENNEYHTEISÖN ALUEELLINEN OHJAUSKOMITEA, joka

               ottaa huomioon liikenneyhteisön perustamista koskevan sopimuksen ja erityisesti sen 24 artiklan 1 kohdan ja 35 artiklan,

               ON PÄÄTTÄNYT SEURAAVAA:

               1 artikla

               Hyväksytään tähän päätökseen liitetty liikenneyhteisön vuoden 2022 talousarvio.

               2 artikla

               (1)Liikenneyhteisöön sovellettavien varainhoitosääntöjen ja tarkistusmenettelyjen 10 artiklan 1 kohdan mukaisesti vuoden 2022 talousarvion tietyn budjettikohdan määrärahoja voidaan käyttää jonkin toisen budjettikohdan määrärahojen tarkoituksiin yhteensä enintään 10 prosenttia ensin mainitun budjettikohdan määrärahoista. Tätä ei sovelleta henkilöresursseja koskevaan budjettikohtaan.

               (2)Siirrettyjä määrärahoja, jotka vastaavat vuoden 2021 lopussa allekirjoitettuja sitoumuksia, sellaisena kuin ne ovat esitettyinä liitteenä olevassa talousarviossa, ei voida käyttää ensimmäisessä kohdassa tarkoitetulla tavalla. Niitä ei oteta huomioon määritettäessä kyseisessä kohdassa tarkoitettua 10 prosentin enimmäismäärää vastaavaa määrää.

               3 artikla

               (3)Määrärahat, joita ei ole sidottu varainhoitovuosien 2020 ja 2021 lopussa, peruutetaan ja maksetaan takaisin osapuolille liikenneyhteisön perustamista koskevan sopimuksen liitteessä V vahvistettujen prosenttiosuuksien ja tosiasiallisesti maksettujen osuuksien mukaisesti.

               Tehty ..., ... päivänä ...kuuta 2021.

               Alueellisen ohjauskomitean puolesta

                  Puheenjohtaja

               LIIKENNEYHTEISÖN VUODEN 2022 TALOUSARVIO

                        Budjettikohta

                        Määrä

                        (euroa)

                        1.Pysyvä sihteeristö

                        1.1. Henkilöresurssit

                         1 504 868

                        1.2. Matkakulut

                         156 910

                        1.3. Toimistokustannukset, laitteet ja ohjelmistot

                        481 300

                        1.4. Muut kustannukset ja palvelut, mukaan lukien:

                        - ulkoistetut ja muut palvelut (tilintarkastus, tiedotus, henkilöstön koulutus, pankkimaksut)

                        - kokous- ja konferenssikustannukset

                        - tietotekniikka- ja viestintäkustannukset

                        - rekrytointikustannukset

                         274 710

                        1.5. TUTKIMUKSET, tekninen apu EU:n säännöstön ja toimintasuunnitelmien tukemiseksi ja täytäntöönpanemiseksi

                         220 000

                        2.Ministerineuvosto

                        2.1. Kokous- ja konferenssikustannukset

                                 30 400

                        3.Alueellinen ohjauskomitea

                        3.1. Kokous- ja konferenssikustannukset

                                              18 560

                        4.Tekniset komiteat

                        4.1. Kokous- ja konferenssikustannukset

                                 154 800

                        5.Sosiaalifoorumi

                        5.1. Kokous- ja konferenssikustannukset

                        10 800

                        6.Talousarviokomitea

                        6.1. Kokous- ja konferenssikustannukset

                        6 800

                        Varaus (noin 8 % uusista varoista)

                        142 957

                        Uudet varat yhteensä

                        2 859 158

                        Talousarviovaraus (noin 5 %):

                        142 957

                        Kaikki yhteensä

                        3 002 105
                           1

                        EU:n rahoitusosuus (80 % uusista varoista)

                        2 401 684

                        Kaakkoiseurooppalaisten osapuolten rahoitusosuus (20 % uusista varoista: liikenneyhteisösopimuksen liitteessä V esitetään maakohtainen jakauma)

                        600 421

                     (1)

                        Alustava määrä, lopullinen määrä vahvistetaan, kun vuodelta 2020 siirretty kokonaismäärä on tiedossa.


               EUROOPAN KOMISSIO
            Bryssel 13.8.2021
            COM(2021) 480 final
            2021/0273(NLE)
            Ehdotus
            NEUVOSTON PÄÄTÖS
            kansainvälisessä sokerineuvostossa Euroopan unionin puolesta otettavasta kannasta vuoden 1992 kansainvälisen sokerisopimuksen voimassaolon jatkamiseen

               PERUSTELUT

               1.Ehdotuksen kohde

               Tämä ehdotus koskee päätöstä kansainvälisessä sokerineuvostossa unionin puolesta otettavasta kannasta suunniteltuun päätökseen vuonna 1992 tehdyn kansainvälisen sokerisopimuksen voimassaolon jatkamisesta 31. joulukuuta 2023 asti.

               2.Ehdotuksen tausta

               2.1.Vuoden 1992 kansainvälinen sokerisopimus

               Vuonna 1992 tehdyn kansainvälisen sokerisopimuksen, jäljempänä ’sopimus’, tarkoituksena on varmistaa tiiviimpi kansainvälinen yhteistyö sokeriin suoraan tai välillisesti liittyvissä asioissa maailmassa ja toimia sokerista käytävien hallitustenvälisten neuvottelujen foorumina, jotta parannettaisiin maailman sokeritaloutta, helpotettaisiin kauppaa keräämällä ja jakamalla tietoa maailman sokerimarkkinoista ja muista makeutusaineista ja edistettäisiin sokerin lisääntynyttä kysyntää erityisesti muuta kuin sen perinteistä käyttöä varten.

               Sopimus tuli voimaan 1. tammikuuta 1993.

               Unioni on sopimuksen osapuoli
                  1
               .

               2.2.Kansainvälinen sokerineuvosto

               Kansainvälinen sokerineuvosto on elin, joka vastaa kaikkien niiden tehtävien hoitamisesta, jotka ovat tarpeen sopimuksen määräysten soveltamiseksi. Se hyväksyy säännöt ja määräykset, myös neuvoston ja sen komiteoiden työjärjestyksen sekä Kansainvälisen sokerijärjestön varainhoito- ja henkilöstösäännöt. Neuvosto pitää hallussaan tarvittavat asiakirjat ja julkaisee vuosikertomuksen sekä muita tarpeellisina pitämiään tietoja.

               Sopimuksen jäsenillä on yhteensä 2 000 ääntä. Jokaisella sopimuksen jäsenellä on tietty äänimäärä, jota tarkistetaan vuosittain sopimuksessa ennakolta määrättyjen perusteiden mukaisesti. Neuvosto tekee kaikki päätöksensä periaatteessa yksimielisesti, jollei sopimuksessa toisin määrätä. Jollei yksimielisyyttä saavuteta, päätökset tehdään yksinkertaisella ääntenenemmistöllä, jollei sopimuksessa vaadita määräenemmistöä.

               2.3.Kansainvälisen sokerineuvoston suunniteltu säädös

               Sopimus tehtiin neuvoston päätöksellä 92/580/ETY, ja se tuli voimaan 1. tammikuuta 1993. Se oli aluksi voimassa kolme vuotta eli 31. joulukuuta 1995 asti, ja sen jälkeen sen voimassaoloa on jatkettu säännöllisin väliajoin kahden vuoden jaksoilla sopimuksen 45 artiklan mukaisesti. Viimeksi sopimuksen voimassaoloa jatkettiin kansainvälisen sokerineuvoston päätöksellä heinäkuussa 2019
                  2
               , ja sopimus on nyt voimassa 31. joulukuuta 2021 saakka.

               Kansainvälisen sokerineuvoston 26. marraskuuta 2021 pidettävässä 59. istunnossa on määrä hyväksyä päätös vuoden 1992 kansainvälisen sokerisopimuksen voimassaolon jatkamisesta kahdella vuodella, jäljempänä ’suunniteltu säädös’.

               Suunnitellun säädöksen tarkoituksena on mahdollistaa Kansainvälisen sokerijärjestön työn jatkuminen.

               Sopimuksen voimassaolon pidennys kattaa 1. tammikuuta 2022 alkavan ja 31. joulukuuta 2023 päättyvän ajanjakson.

               3.Unionin puolesta otettava kanta

               Unioni on päätöksellä 92/580/ETY tehnyt vuoden 1992 kansainvälisen sokerisopimuksen, joka tuli voimaan 1. tammikuuta 1993 kolmen vuoden ajaksi eli 31. joulukuuta 1995 saakka. Sopimuksen voimassaoloa on sittemmin jatkettu säännöllisin väliajoin kahdella vuodella. Viimeksi sopimuksen voimassaoloa jatkettiin kansainvälisen sokerineuvoston päätöksellä 19. heinäkuuta 2019 pidetyssä neuvoston 55. istunnossa, ja sopimus on nyt voimassa 31. joulukuuta 2021 saakka.

               Unioni on aina ollut kansainvälisen sokerineuvoston aktiivinen jäsen, ja sopimuksen jatkaminen kahdella vuodella on unionin edun mukaista. Unioni on merkittävä sokerin tuottaja ja tärkeä sokerialan kauppakumppani monille Kansainvälisen sokerijärjestön jäsenille.

               Kansainvälisen sokerineuvoston 87 jäsenellä on yhteensä 2 000 ääntä. EU on yksi jäsen. Kunkin äänen painoarvo vuoden 2021 hallinnollisessa talousarviossa on 661 Englannin puntaa. Talousarviomenettelyissä (vuoden 1992 kansainvälisen sokerisopimuksen 25 artikla), esimerkiksi vahvistettaessa jäsenten vuotuiset maksuosuudet, unionilla on 538 ääntä, joten sen maksuosuus vuonna 2021 on 355 618 Englannin puntaa. Näitä lukuja tarkistetaan vuosittain.

               Virallinen päätös sopimuksen voimassaolon jatkamisesta 31. joulukuuta 2023 saakka on määrä tehdä kansainvälisen sokerineuvoston 59. istunnossa 26. marraskuuta 2021 Lontoossa.

               Tällä ehdotuksella komissio pyytää neuvostolta valtuutusta äänestää unionin nimissä kansainvälisessä sokerineuvostossa sen puolesta, että sopimuksen voimassaoloa jatketaan 31. joulukuuta 2023 saakka.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  3
               .

               4.1.2.Soveltaminen käsillä olevassa asiassa

               Kansainvälinen sokerineuvosto on perustettu sopimuksen 3 ja 8 artiklalla, ja sitä voidaan pyytää tekemään tiettyjä päätöksiä.

               Suunniteltu säädös, jonka tekemiseen kansainvälisellä sokerineuvostolla on valtuudet sopimuksen 45 artiklan 2 kohdan nojalla, jatkaa sopimuksen voimassaoloa, ja sopimus on unionia sitova kansainvälinen sopimus. Suunnitellulla säädöksellä on siis oikeusvaikutuksia.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tarkoitus ja sisältö liittyvät yhteiseen kauppapolitiikkaan (maataloustuotteiden kauppaan).

               Sen vuoksi ehdotetun päätöksen aineellinen oikeusperusta on SEUT-sopimuksen 207 artikla.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska kansainvälisen sokerineuvoston päätöksellä muutetaan sopimusta, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.

               2021/0273 (NLE)

               Ehdotus

               NEUVOSTON PÄÄTÖS

               kansainvälisessä sokerineuvostossa Euroopan unionin puolesta otettavasta kannasta vuoden 1992 kansainvälisen sokerisopimuksen voimassaolon jatkamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki neuvoston päätöksellä 92/580/ETY
                  4
                vuoden 1992 kansainvälisen sokerisopimuksen, jäljempänä ’sopimus’, joka tuli voimaan 1 päivänä tammikuuta 1993. Sopimus tehtiin kolmeksi vuodeksi eli 31 päivään joulukuuta 1995 asti.

               (2)Kansainvälinen sokerineuvosto on sopimuksen 3 ja 8 artiklan mukaan perustettu tekemään tiettyjä päätöksiä. Sopimuksen 45 artiklan 2 kohdan nojalla kansainvälinen sokerineuvosto voi jatkaa yleissopimuksen voimassaoloa enintään kahdella vuodella kerrallaan. Sopimuksen voimassaoloa on sen tekemisen jälkeen pidennetty säännöllisin väliajoin kahdella vuodella. Viimeksi sopimuksen voimassaoloa jatkettiin kansainvälisen sokerineuvoston päätöksellä heinäkuussa 2019
                  5
               ja sopimus on nyt voimassa 31 päivään joulukuuta 2021.

               (3)Kansainvälisen sokerineuvoston on määrä päättää 26 päivänä marraskuuta 2021 pidettävässä 59. istunnossaan sopimuksen voimassaolon jatkamisesta kahdella vuodella eli 1 päivästä tammikuuta 2022 31 päivään joulukuuta 2023.

               (4)On aiheellista määrittää kansainvälisen sokerineuvoston 59. istunnossa unionin puolesta otettava kanta, koska sopimuksen voimassaolon jatkaminen on unionin edun mukaista,

               ON HYVÄKSYNYT TÄMÄN PÄÄTÖKSEN:

               1 artikla

               Kansainvälisen sokerineuvoston 59. istunnossa unionin puolesta otettava kanta on äänestää sen puolesta, että vuoden 1992 kansainvälisen sokerisopimuksen voimassaoloa jatketaan kahdella vuodella 1 päivästä tammikuuta 2022 31 päivään joulukuuta 2023.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                        RAHOITUSSELVITYS

                        FinancSt/10/
                           LK/hn/4760052

                        6.22.2021.1

                        PÄIVÄMÄÄRÄ: 28.6.2021

                        1.

                        BUDJETTIKOHTA:

                        14 20 03 06 Kansainväliset organisaatiot ja sopimukset

                        MÄÄRÄRAHAT:

                        B2021 6 300 000 euroa

                        2.

                        OTSIKKO:

                        Ehdotus neuvoston päätökseksi kansainvälisessä sokerineuvostossa Euroopan unionin puolesta esitettävästä kannasta vuoden 1992 kansainvälisen sokerisopimuksen voimassaolon jatkamiseen

                        3.

                        OIKEUSPERUSTA: Euroopan unionin toiminnasta tehdyn sopimuksen 207 artikla ja 218 artiklan 9 kohta

                        4.

                        TARKOITUS:

                        Voimassa olevan kansainvälisen sokerisopimuksen voimassaolon jatkaminen kahdella vuodella (1.1.2022–31.12.2023).

                        5.

                        VAIKUTUKSET TALOUSARVIOON

                        12 KUUKAUDEN JAKSO

                           (miljoonaa euroa)

                        KULUVA VARAINHOITOVUOSI

                        2021

                        (miljoonaa euroa)

                        SEURAAVA VARAINHOITOVUOSI

                        2022

                        (miljoonaa euroa)

                        5.0

                        MENOT

                        -
                              EU:N TALOUSARVIOSTA
                           (TUET/INTERVENTIOT)

                        -
                              KANSALLISILTA VIRANOMAISILTA

                        -
                              MUISTA LÄHTEISTÄ

                        0,41

                        5.1

                        TULOT

                        -
                              EU:N OMAT VARAT (MAKSUT/TULLIT)

                        -
                              KANSALLISISTA TALOUSARVIOISTA

                        2023 (miljoonaa euroa)

                        5.0.1

                        ARVIOIDUT MENOT

                        0,46

                        5.1.1

                        ARVIOIDUT TULOT

                        5.2

                        LASKENTAMENETELMÄ: Laskutapa perustuu EU:n vuosittain vaihtelevan äänimäärän (538) sekä ääntä kohden Englannin puntina suoritettavaa maksua koskevaan arvioon (661).

                        6.0

                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA

                        KYLLÄ

                        6.1

                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA

                        -

                        6.2

                        LISÄTALOUSARVION TARVE

                        -

                        6.3

                        MYÖHEMPIIN TALOUSARVIOIHIN OTETTAVAT MÄÄRÄRAHAT

                        KYLLÄ

                        HUOMAUTUKSIA:

                        Maksettavaksi tuleva määrä saattaa vaihdella EU:n saaman lopullisen äänimäärän, ääntä kohden suoritettavan maksun (GBP) sekä valuuttakurssin (EUR/GBP) mukaan.

                     (1)

                        Neuvoston päätös 92/580/ETY, tehty 13 päivänä marraskuuta 1992, vuoden 1992 kansainvälisen sokerisopimuksen allekirjoittamisesta ja tekemisestä (EYVL L 379, 23.12.1992, s. 15).

                     (2)

                        Neuvoston päätös (EU) 2019/1251, annettu 15 päivänä heinäkuuta 2019, kansainvälisessä sokerineuvostossa Euroopan unionin puolesta otettavasta kannasta vuoden 1992 kansainvälisen sokerisopimuksen voimassaolon jatkamiseen (EUVL L 195, 23.7.2019, s. 18).

                     (3)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        Neuvoston päätös 92/580/ETY, tehty 13 päivänä marraskuuta 1992, vuoden 1992 kansainvälisen sokerisopimuksen allekirjoittamisesta ja tekemisestä (EYVL L 379, 23.12.1992, s. 15).

                     (5)

                        Neuvoston päätös (EU) 2019/1251, annettu 15 päivänä heinäkuuta 2019, kansainvälisessä sokerineuvostossa Euroopan unionin puolesta otettavasta kannasta vuoden 1992 kansainvälisen sokerisopimuksen voimassaolon jatkamiseen (EUVL L 195, 23.7.2019, s. 18).


               EUROOPAN KOMISSIO
            Bryssel 22.10.2021
            COM(2021) 657 final
            2021/0344(NLE)

            Ehdotus
            NEUVOSTON PÄÄTÖS
            Yhdistyneiden kansakuntien Euroopan talouskomission (UNECE) ajoneuvoja koskevien sääntöjen yhdenmukaistamista käsittelevässä maailmanfoorumissa Euroopan unionin puolesta otettavasta kannasta siltä osin kuin on kyse ehdotuksista muutoksiksi E-sääntöihin nro 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159, ehdotuksista muutoksiksi konsolidoituihin päätöslauselmiin R.E.3 ja R.E.5, ehdotuksista muutoksiksi keskinäisiin päätöslauselmiin M.R.1 ja M.R.2 sekä ehdotuksista luviksi, jotka koskevat muutosten laatimista jalankulkijoiden turvallisuutta koskevaan GTR-sääntöön sekä todellisia ajonaikaisia kokonaispäästöjä ja jarrujen hiukkaspäästöjä koskevien GTR-sääntöjen laatimista

               PERUSTELUT

               1.EHDOTUKSEN KOHDE

               Tämän ehdotuksen kohteena on päätös, jolla vahvistetaan Yhdistyneiden kansakuntien Euroopan talouskomission ajoneuvoja koskevien sääntöjen yhdenmukaistamista käsittelevässä maailmanfoorumissa (WP.29) unionin puolesta otettava kanta, joka koskee voimassa oleviin E-sääntöihin ja UNECE:n maailmanlaajuisiin teknisiin sääntöihin tehtävien muutosten hyväksymistä.

               2.EHDOTUKSEN TAUSTA

               2.1.Vuoden 1958 sopimus ja vuoden 1998 sopimus

               Yhdistyneiden kansakuntien Euroopan talouskomission (UNECE) sopimuksella pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) ja pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevalla sopimuksella (rinnakkaissopimus) pyritään poistamaan kaupan tekniset esteet UNECE:n sopimuspuolten välisestä moottoriajoneuvojen kaupasta ja varmistamaan tällaisten ajoneuvojen osalta korkeatasoinen turvallisuus ja ympäristönsuojelu. Vuoden 1958 tarkistettu sopimus tuli voimaan EU:ssa 24. maaliskuuta 1998 ja rinnakkaissopimus 15. helmikuuta 2000. Kummankin sopimuksen hallinnoinnista vastaa UNECE:n ajoneuvoja koskevien sääntöjen yhdenmukaistamista käsittelevä maailmanfoorumi (työryhmä 29 eli WP.29).

               2.2. Yhdistyneiden kansakuntien Euroopan talouskomission (UNECE) ajoneuvoja koskevien sääntöjen yhdenmukaistamista käsittelevä maailmanfoorumi (työryhmä 29 eli WP.29)

               WP.29 tarjoaa yhtenäiset puitteet ajoneuvoja koskeville maailmanlaajuisesti yhdenmukaistetuille säännöille. WP.29 on Yhdistyneiden kansakuntien puitteissa toimiva pysyvä työryhmä, jolla on erityinen toimeksianto ja oma työjärjestys. Se toimii maailmanlaajuisena foorumina, jolla voidaan käydä avoimia keskusteluja moottoriajoneuvoja koskevista säännöistä ja jolla keskustellaan vuoden 1958 tarkistetun sopimuksen ja rinnakkaissopimuksen täytäntöönpanosta. Kaikki Yhdistyneiden kansakuntien jäsenmaat ja kaikki Yhdistyneiden kansakuntien jäsenmaiden perustamat alueelliset taloudelliset yhdentymisjärjestöt voivat osallistua täysimääräisesti WP.29:n toimintaan ja liittyä WP.29:n hallinnoimien ajoneuvoja koskevien sopimusten sopimuspuoliksi. Euroopan unioni on näiden sopimusten sopimuspuoli.
                  1

               WP.29:n kokoukset pidetään kolme kertaa vuodessa eli maalis-, kesä- ja marraskuussa. Kussakin kokouksessa vahvistetaan uusia E-sääntöjä, uusia UNECE:n päätöslauselmia, uusia UNECE:n maailmanlaajuisia teknisiä sääntöjä (GTR-sääntöjä), muutoksia voimassa oleviin vuoden 1958 tarkistettuun sopimukseen perustuviin E-sääntöihin ja päätöslauselmiin ja muutoksia rinnakkaissopimukseen perustuviin GTR-sääntöihin ja päätöslauselmiin tekniikan kehityksen ottamiseksi huomioon. Muutoksista käydään ennen kutakin WP.29:n kokousta tekniset keskustelut asianomaisissa WP.29:n apuelimissä.

               Sen jälkeen niistä äänestetään WP.29:ssä (vuoden 1958 tarkistettuun sopimukseen perustuvista ehdotuksista läsnä olevien ja äänestykseen osallistuvien sopimuspuolten määräenemmistöllä ja rinnakkaissopimukseen perustuvista ehdotuksista läsnä olevien ja äänestykseen osallistuvien sopimuspuolten yksimielisellä päätöksellä).

               Unionin puolesta otettava kanta, joka koskee uusia E- ja GTR-sääntöjä, niiden muutoksia, täydennyksiä ja oikaisuja sekä päätöslauselmia, vahvistetaan ennen kutakin WP.29:n kokousta annettavalla SEUT-sopimuksen 218 artiklan 9 kohtaan perustuvalla neuvoston päätöksellä.

               2.3. Suunniteltu WP.29:n säädös

               Marraskuun 23.–25. päivänä 2021 pidettävässä 185:nnessä kokouksessaan WP.29 voi hyväksyä ehdotukset muutoksiksi UNECE:n sääntöihin nro 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159, ehdotukset muutoksiksi konsolidoituihin päätöslauselmiin R.E.3 ja R.E.5, ehdotukset muutoksiksi keskinäisiin päätöslauselmiin M.R.1 ja M.R.2 sekä ehdotukset luviksi, jotka koskevat muutosten laatimista jalankulkijoiden turvallisuutta koskevaan GTR-sääntöön sekä todellisia ajonaikaisia kokonaispäästöjä ja jarrujen hiukkaspäästöjä koskevien GTR-sääntöjen laatimista.

               3. UNIONIN PUOLESTA OTETTAVA KANTA

               WP.29-järjestelmä vahvistaa ajoneuvostandardien kansainvälistä yhdenmukaistamista. Vuoden 1958 sopimus on tässä suhteessa olennainen, sillä sen ansiosta EU:n valmistajat voivat toimia yhteisten tyyppihyväksyntäsääntöjen pohjalta ja tietävät, että sopimuspuolet hyväksyvät niiden tuotteet kansallisen lainsäädäntönsä mukaisina. Järjestelmän ansiosta on esimerkiksi pystytty moottoriajoneuvojen yleisestä turvallisuudesta annetulla asetuksella (EY) N:o 661/2009 kumoamaan yli 50 EU-direktiiviä ja korvaamaan ne vuoden 1958 sopimuksen puitteissa laadituilla vastaavilla säännöillä.

               Vastaavaa mallia sovelletaan myös Euroopan parlamentin ja neuvoston asetuksessa (EU) 2018/858,
                  2
                jossa vahvistetaan hallinnolliset säännökset ja tekniset vaatimukset kaikkien uusien ajoneuvojen, järjestelmien, komponenttien ja erillisten teknisten yksiköiden tyyppihyväksyntää ja markkinoille saattamista varten. Kyseisellä asetuksella sisällytetään vuoden 1958 tarkistetun sopimuksen nojalla vahvistetut säännöt eli E-säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina.

               Kuuden kuukauden kuluttua siitä, kun WP.29 on hyväksynyt ehdotukset E-sääntöihin tehtäviksi muutoksiksi tai uusiksi E-säännöiksi ja kun UNECE:n pääsihteeri on antanut nämä säädökset tiedoksi sopimuspuolille, ne voivat, elleivät määrävähemmistön muodostavat sopimuspuolet ole esittäneet vastalauseita, tulla voimaan ja ne voidaan saattaa osaksi kunkin sopimuspuolen asianomaisia kansallisia sääntöjä. EU:ssa osaksi lainsäädäntöä saattaminen saadaan päätökseen, kun säädökset on julkaistu EU:n virallisessa lehdessä.

               Sen vuoksi on syytä vahvistaa unionin kanta

               –ehdotuksiin, jotka koskevat päivittäviä muutoksia E-sääntöihin nro 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159, jotka koskevat koko ajoneuvon kansainvälistä tyyppihyväksyntää, turvavöiden kiinnityspisteitä, turvavöitä, suojakypäriä, dieselin savutusta, hehkulankavalonlähteitä, ajovalaisimien puhdistuslaitteita, valaisimien ja merkkivalolaitteiden asennusta, raskaiden hyötyajoneuvojen päästöjä, mekaanisia kytkinlaitteita, taka-alleajosuojia, nestekaasuajoneuvoja, ohjauslaitteita, luokkien M1 ja N1 ajoneuvojen päästöjä, maatalous- ja metsätaloustraktorien valaisimien ja merkkivalolaitteiden asennusta, varaosina toimitettavia jarrujen osia, etu- ja sivutörmäystä, sähköisellä voimalaitteella varustettuja ajoneuvoja, hiilidioksidipäästöjä ja polttoaineenkulutusta, paineistettua tai nesteytettyä maakaasua käyttäviä ajoneuvoja, luvattoman käytön estäviä ja hälytysjärjestelmiä, materiaalien palokäyttäytymistä, kuljettajan etunäkyvyysaluetta, kaasupurkausvalonlähteellä varustettuja ajovalaisimia, tehostettuja lasten turvajärjestelmiä, vety- ja polttokennoajoneuvoja, moottoriajoneuvojen kierrätettävyyttä, pylvässivutörmäystä, etutörmäystä ja erityisesti turvajärjestelmiä, ISOFIX-kiinnitysjärjestelmiä, tienvalaisulaitteita, heijastinlaitteita, luokkien M1 ja N1 ajoneuvojen kehittyneitä hätäjarrutusjärjestelmiä (AEBS), polttoainejärjestelmän eheyttä ja sähköisen voimalaitteen turvallisuutta peräänajotilanteessa, automaattista kaistanpitojärjestelmää, peruuttamista sekä liikkeellelähdön yhteydessä varoittavia järjestelmiä, ja

               jotka on toimitettu äänestettäväksi 23.–25. marraskuuta 2021 pidettävään WP.29:n kokoukseen. Lisäksi on syytä vahvistaa unionin kanta

               –ehdotukseen automatisoituja/autonomisia ajoneuvoja koskevan puiteasiakirjan taulukon 1 päivittämisestä

               –ehdotuksiin konsolidoituihin päätöslauselmiin R.E.3 ja R.E.5 tehtäviksi muutoksiksi, joilla päivitetään ajoneuvojen rakennetta sekä valonlähdeluokkien määritelmiä koskevia vaatimuksia

               –ehdotuksiin keskinäisiin päätöslauselmiin M.R.1 ja M.R.2 tehtäviksi vaatimuksia päivittäviksi muutoksiksi, jotka koskevat pyörillä varustettujen ajoneuvojen vaatimustenmukaisuuden tarkastamiseen tarvittavien testausvälineiden ja -laitteiden kuvausta ja suorituskykyä sekä ajoneuvon käyttövoimajärjestelmän määritelmiä

               –ehdotuksiin luviksi, jotka koskevat muutosten laatimista jalankulkijoiden turvallisuutta koskevaan GTR-sääntöön sekä todellisia ajonaikaisia kokonaispäästöjä ja jarrujen hiukkaspäästöjä koskevien GTR-sääntöjen laatimista, ja

               –pyyntöön neljän muiden sopimuspuolten ehdottaman säännön sisällyttämiseksi maailmanlaajuisiksi teknisiksi säännöiksi ehdolla olevien sääntöjen luetteloon.

               Unionin olisi tuettava edellä mainittuja säädöksiä, koska ne ovat unionin sisämarkkinapolitiikan mukaisia siltä osin kuin kyse on autoteollisuudesta ja yhdenmukaisia suhteessa unionin liikenne-, ilmasto- ja energiapolitiikkaan.

               Näillä säädöksillä on erittäin myönteinen vaikutus EU:n autoteollisuuden kilpailukykyyn ja kansainväliseen kauppaan. Äänestämällä näiden säädösten puolesta edistetään teknistä kehitystä, saadaan mittakaavaetuja, estetään sisämarkkinoiden hajanaistuminen ja varmistetaan, että autoteollisuuden standardeja sovelletaan yhdenmukaisesti kaikkialla EU:ssa.

               Ulkopuolista asiantuntemusta ei tarvittu tämän ehdotuksen yhteydessä. Moottoriajoneuvoja käsittelevä tekninen komitea kuitenkin tarkastelee sitä.

               4.OIKEUSPERUSTA

               4.1.
                     Menettelyllinen oikeusperusta

               4.1.1.
                     Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  3

               4.1.2.
                     Soveltaminen tässä asiassa

               WP.29 on elin, jossa UNECE:n sopimuspuolet keskustelevat vuoden 1958 tarkistetun sopimuksen ja rinnakkaissopimuksen täytäntöönpanosta.

               Säädökset, jotka WP.29:n on määrä hyväksyä, ovat säädöksiä, joilla on oikeusvaikutuksia.

               Suunniteltuun säädökseen sisältyvät E-säännöt sitovat unionia ja voivat yhdessä GTR-sääntöjen ja UNECE:n päätöslauselmien kanssa vaikuttaa ratkaisevasti ajoneuvojen tyyppihyväksyntää koskevan unionin lainsäädännön sisältöön.

               Suunnitelluilla säädöksillä ei täydennetä eikä muuteta sopimuksen institutionaalisia rakenteita.

               Ehdotetun päätöksen menettelyllinen oikeusperusta on sen vuoksi SEUT-sopimuksen 218 artiklan 9 kohta.

               4.2.
                     Aineellinen oikeusperusta

               4.2.1.
                     Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2. Soveltaminen tässä asiassa

               Suunniteltujen säädösten pääasiallinen tarkoitus ja sisältö liittyvät lainsäädännön lähentämiseen. Ehdotetun päätöksen aineellinen oikeusperusta on sen vuoksi SEUT-sopimuksen 114 artikla.

               4.3.
                     Päätelmät

               Ehdotetun päätöksen oikeusperustana tulisi olla SEUT-sopimuksen 114 artikla luettuna yhdessä SEUT-sopimuksen 218 artiklan 9 kohdan kanssa.

               2021/0344 (NLE)

               Ehdotus

               NEUVOSTON PÄÄTÖS

               Yhdistyneiden kansakuntien Euroopan talouskomission (UNECE) ajoneuvoja koskevien sääntöjen yhdenmukaistamista käsittelevässä maailmanfoorumissa Euroopan unionin puolesta otettavasta kannasta siltä osin kuin on kyse ehdotuksista muutoksiksi E-sääntöihin nro 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159, ehdotuksista muutoksiksi konsolidoituihin päätöslauselmiin R.E.3 ja R.E.5, ehdotuksista muutoksiksi keskinäisiin päätöslauselmiin M.R.1 ja M.R.2 sekä ehdotuksista luviksi, jotka koskevat muutosten laatimista jalankulkijoiden turvallisuutta koskevaan GTR-sääntöön sekä todellisia ajonaikaisia kokonaispäästöjä ja jarrujen hiukkaspäästöjä koskevien GTR-sääntöjen laatimista

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Unioni on neuvoston päätöksellä 97/836/EY
                  4
                liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’. Vuoden 1958 tarkistettu sopimus tuli voimaan 24 päivänä maaliskuuta 1998.

               (2)Unioni on neuvoston päätöksellä 2000/125/EY
                  5
                liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’. Rinnakkaissopimus tuli voimaan 15 päivänä helmikuuta 2000.

               (3)Euroopan parlamentin ja neuvoston asetuksessa (EU) 2018/858
                  6
                vahvistetaan hallinnolliset säännökset ja tekniset vaatimukset kaikkien uusien ajoneuvojen, järjestelmien, komponenttien ja erillisten teknisten yksiköiden tyyppihyväksyntää ja markkinoille saattamista varten. Kyseisellä asetuksella sisällytetään vuoden 1958 tarkistetun sopimuksen nojalla vahvistetut säännöt eli E-säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina.

               (4)UNECE:n ajoneuvoja koskevien sääntöjen yhdenmukaistamista käsittelevä maailmanfoorumi, jäljempänä ’WP.29’, voi vuoden 1958 tarkistetun sopimuksen 1 artiklan ja rinnakkaissopimuksen 6 artiklan nojalla hyväksyä ehdotukset muutoksiksi E-sääntöihin, UNECE:n maailmanlaajuisiin teknisiin sääntöihin (GTR-säännöt) ja UNECE:n päätöslauselmiin samoin kuin ehdotukset uusiksi E-säännöiksi, GTR-säännöiksi ja UNECE:n päätöslauselmiksi, jotka koskevat ajoneuvojen hyväksyntää. Näiden määräysten nojalla WP.29 voi lisäksi hyväksyä ehdotuksia luviksi laatia muutoksia GTR-sääntöihin tai luviksi laatia uusia GTR-sääntöjä sekä hyväksyä ehdotuksia GTR-sääntöihin liittyvien toimeksiantojen pidentämiseksi.

               (5)WP.29 voi 23–25 päivänä marraskuuta 2021 pidettävässä maailmanfoorumin 185. kokouksessa hyväksyä ehdotukset muutoksiksi E-sääntöihin nro 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159.

               (6) On aiheellista vahvistaa kanta, joka otetaan unionin puolesta WP.29:ssä siltä osin kuin on kyse näiden ehdotusten hyväksymisestä, sillä E-säännöistä tulee unionia sitovia ja ne voivat yhdessä UNECE:n päätöslauselmien kanssa vaikuttaa ratkaisevasti ajoneuvojen tyyppihyväksyntää koskevan unionin lainsäädännön sisältöön.

               (7)Saatujen kokemusten ja tekniikan kehityksen vuoksi olisi muutettava, oikaistava tai täydennettävä tiettyjä vaatimuksia, jotka liittyvät E-sääntöihin nro 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159.

               (8)Lisäksi on tarpeen muuttaa tiettyjä päätöslauselmien R.E.3, R.E.5, M.R.1 ja M.R.2 määräyksiä,

               ON HYVÄKSYNYT TÄMÄN PÄÄTÖKSEN:

               1 artikla

               UNECE:n ajoneuvoja koskevien sääntöjen yhdenmukaistamista käsittelevän maailmanfoorumin 23 ja 25 päivän marraskuuta 2021 välisenä aikana pidettävässä 185. kokouksessa unionin puolesta otettava kanta on äänestää tämän päätöksen liitteessä lueteltujen ehdotusten puolesta.

               2 artikla

               Tämä päätös on osoitettu komissiolle.

               Tehty Brysselissä

                     Puheenjohtaja

                     Neuvoston puolesta

                     Puheenjohtaja

                     (1)

                        Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (2)

                        Euroopan parlamentin ja neuvoston asetus (EU) 2018/858, annettu 30 päivänä toukokuuta 2018, moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta (EUVL L 151, 14.6.2018, s. 1).

                     (3)

                        Unionin tuomioistuimen tuomio, 7. lokakuuta 2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

                     (5)

                        Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (6)

                        Euroopan parlamentin ja neuvoston asetus (EU) 2018/858, annettu 30 päivänä toukokuuta 2018, moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta (EUVL L 151, 14.6.2018, s. 1).

    ---documentbreak---

               EUROOPAN KOMISSIO
            Bryssel 22.10.2021
            COM(2021) 657 final

            LIITE
            asiakirjaan
            Ehdotus neuvoston päätökseksi
            Yhdistyneiden kansakuntien Euroopan talouskomission (UNECE) ajoneuvoja koskevien sääntöjen yhdenmukaistamista käsittelevässä maailmanfoorumissa Euroopan unionin puolesta otettavasta kannasta siltä osin kuin on kyse ehdotuksista muutoksiksi E-sääntöihin nro 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159, ehdotuksista muutoksiksi konsolidoituihin päätöslauselmiin R.E.3 ja R.E.5, ehdotuksista muutoksiksi keskinäisiin päätöslauselmiin M.R.1 ja M.R.2 sekä ehdotuksista luviksi, jotka koskevat muutosten laatimista jalankulkijoiden turvallisuutta koskevaan GTR-sääntöön sekä todellisia ajonaikaisia kokonaispäästöjä ja jarrujen hiukkaspäästöjä koskevien GTR-sääntöjen laatimista

               LIITE

                        Sääntö nro

                        Työjärjestyksen kohdan otsikko

                        Asiakirjaviite
                           1

                        0

                        Ehdotus: muutossarja 04 E-sääntöön nro 0 (koko ajoneuvon kansainvälinen tyyppihyväksyntä, IWVTA)

                        (ECE/TRANS/WP.29/1159, kohta 85, perustana WP.29-184-07)

                        ECE/TRANS/WP.29/2021/84

                        14

                        Ehdotus: täydennys 9 muutossarjaan 07, E-sääntö nro 14 (turvavöiden kiinnityspisteet)

                        (ECE/TRANS/WP.29/GRSP/69, kohta 10, perustana ECE/TRANS/WP.29/GRSP/2021/9 ja GRSP-69-35, sellaisena kuin se on muutettuna raportin liitteellä III)

                        ECE/TRANS/WP.29/2021/108

                        14

                        Ehdotus: täydennys 1 muutossarjaan 08, E-sääntö nro 14 (turvavöiden kiinnityspisteet)

                        (ECE/TRANS/WP.29/GRSP/69, kohta 10, perustana ECE/TRANS/WP.29/GRSP/2021/9 ja GRSP-69-35, sellaisena kuin se on muutettuna raportin liitteellä III)

                        ECE/TRANS/WP.29/2021/109

                        14

                        Ehdotus: täydennys 2 muutossarjaan 09, E-sääntö nro 14 (turvavöiden kiinnityspisteet)

                        (ECE/TRANS/WP.29/GRSP/69, kohta 10, perustana ECE/TRANS/WP.29/GRSP/2021/9, sellaisena kuin se on muutettuna raportin liitteellä III)

                        ECE/TRANS/WP.29/2021/110

                        16

                        Ehdotus: täydennys 7 muutossarjaan 07, E-sääntö nro 16 (turvavyöt)

                        ECE/TRANS/WP.29/GRSP/69, kohta 11, perustana ECE/TRANS/WP.29/GRSP/2021/10, muuttamattomana

                        ECE/TRANS/WP.29/2021/112

                        16

                        Ehdotus: täydennys 3 muutossarjaan 08, E-sääntö nro 16 (turvavyöt)

                        ECE/TRANS/WP.29/GRSP/69, kohta 11, perustana ECE/TRANS/WP.29/GRSP/2021/10, muuttamattomana

                        ECE/TRANS/WP.29/2021/113

                        16

                        Ehdotus: oikaisu 1 muutossarjan 06 täydennykseen 12, E-sääntö nro 16 (turvavyöt)

                        ECE/TRANS/WP.29/GRSP/69, kohta 11, perustana ECE/TRANS/WP.29/GRSP/2021/16, muuttamattomana

                        ECE/TRANS/WP.29/2021/111

                        22

                        Ehdotus: täydennys 1 muutossarjaan 06, E-sääntö nro 22 (suojakypärät)

                        ECE/TRANS/WP.29/GRSP/69, kohta 17, perustana ECE/TRANS/WP.29/GRSP/2021/13, sellaisena kuin se on muutettuna raportin liitteellä IV

                        ECE/TRANS/WP.29/2021/114

                        24

                        Ehdotus: täydennys 7 muutossarjaan 03, E-sääntö nro 24 (puristussytytysmoottorien näkyvät epäpuhtauspäästöt ja tehon mittaus (dieselin savutus))

                        (ECE/TRANS/WP.29/GRPE/83, kohta 29, perustana ECE/TRANS/WP.29/GRPE/2021/15)

                        ECE/TRANS/WP.29/2021/128

                        37

                        Ehdotus: luonnos täydennykseksi 48 muutossarjaan 03, E-sääntö nro 37 (hehkulankavalonlähteet)

                        (ECE/TRANS/WP.29/GRE/84, kohta 20, perustana (ECE/TRANS/WP.29/GRE/2020/15/Rev.1, sellaisena kuin se on muutettuna asiakirjalla GRE-84-32)

                        ECE/TRANS/WP.29/2021/85

                        45

                        Ehdotus: täydennys 12 muutossarjaan 01, E-sääntö nro 45 (ajovalaisimien puhdistuslaitteet)

                        (ECE/TRANS/WP.29/GRE/84, kohta 10, perustana ECE/TRANS/WP.29/GRE/2021/7)

                        ECE/TRANS/WP.29/2021/89

                        48

                        Ehdotus: täydennys 7 muutossarjaan 03, E-sääntö nro 48 (valaisimien ja merkkivalolaitteiden asennus)

                        (ECE/TRANS/WP.29/GRE/84, kohta 24, perustana ECE/TRANS/WP.29/GRE/2021/5)

                        ECE/TRANS/WP.29/2021/90

                        48

                        Ehdotus: täydennys 20 muutossarjaan 04, E-sääntö nro 48 (valaisimien ja merkkivalolaitteiden asennus)

                        (ECE/TRANS/WP.29/GRE/84, kohta 24, perustana ECE/TRANS/WP.29/GRE/2021/5)

                        ECE/TRANS/WP.29/2021/91

                        48

                        Ehdotus: täydennys 15 muutossarjaan 05, E-sääntö nro 48 (valaisimien ja merkkivalolaitteiden asennus)

                        (ECE/TRANS/WP.29/GRE/84, kohta 24, perustana ECE/TRANS/WP.29/GRE/2021/5)

                        ECE/TRANS/WP.29/2021/92

                        48

                        Ehdotus: täydennys 15 muutossarjaan 06, E-sääntö nro 48 (valaisimien ja merkkivalolaitteiden asennus)

                        (ECE/TRANS/WP.29/GRE/84, kohdat 24 ja 25, perustana ECE/TRANS/WP.29/GRE/2021/5 ja ECE/TRANS/WP.29/GRE/2021/8)

                        ECE/TRANS/WP.29/2021/93

                        48

                        Ehdotus: täydennys 2 muutossarjaan 07, E-sääntö nro 48 (valaisimien ja merkkivalolaitteiden asennus)

                        (ECE/TRANS/WP.29/GRE/84, kohdat 24 ja 25, perustana ECE/TRANS/WP.29/GRE/2021/5 ja ECE/TRANS/WP.29/GRE/2021/8)

                        ECE/TRANS/WP.29/2021/94

                        48

                        Ehdotus: uusi muutossarja 08 E-sääntöön nro 48 (valaisimien ja merkkivalolaitteiden asennus)

                        (ECE/TRANS/WP.29/GRE/84, kohdat 24, 25 ja 27, perustana ECE/TRANS/WP.29/GRE/2021/4, ECE/TRANS/WP.29/GRE/2021/5 ja ECE/TRANS/WP.29/GRE/2021/8)

                        ECE/TRANS/WP.29/2021/86

                        49

                        Ehdotus: täydennys 11 muutossarjaan 05, E-sääntö nro 49 (puristussytytysmoottorien ja maa- tai nestekaasulla toimivien kipinäsytytysmoottorien päästöt)

                        (ECE/TRANS/WP.29/GRPE/83, kohta 22, perustana ECE/TRANS/WP.29/GRPE/2021/13, sellaisena kuin se on muutettuna liitteellä IX)

                        ECE/TRANS/WP.29/2021/129

                        49

                        Ehdotus: täydennys 7 muutossarjaan 06, E-sääntö nro 49 (puristussytytysmoottorien ja maa- tai nestekaasulla toimivien kipinäsytytysmoottorien päästöt)

                        (ECE/TRANS/WP.29/GRPE/83, kohta 22, perustana ECE/TRANS/WP.29/GRPE/2021/14, sellaisena kuin se on muutettuna liitteellä X)

                        ECE/TRANS/WP.29/2021/130

                        55

                        Ehdotus: täydennys 10 muutossarjaan 01, E-sääntö nro 55 (mekaaniset kytkinlaitteet)

                        (ECE/TRANS/WP.29/GRSG/10, kohta 58, perustana GRSG-121-42)

                        ECE/TRANS/WP.29/2021/105

                        55

                        Ehdotus: täydennys 02 muutossarjaan 02, E-sääntö nro 55 (mekaaniset kytkinlaitteet) (ECE/TRANS/WP.29/GRSG/10, kohta 58, perustana GRSG-121-42)

                        ECE/TRANS/WP.29/2021/153

                        58

                        Ehdotus: täydennys 3 muutossarjaan 03, E-sääntö nro 58 (taka-alleajosuojat)

                        (ECE/TRANS/WP.29/GRSG/100, kohta 60, perustana ECE/TRANS/WP.29/GRSG/2021/15)

                        ECE/TRANS/WP.29/2021/106

                        67

                        Ehdotus: muutossarja 04 E-sääntöön nro 67 (nestekaasuajoneuvot)

                        (ECE/TRANS/WP.29/GRSG/100, kohta 66, perustana ECE/TRANS/WP.29/GRSG/2021/8)

                        ECE/TRANS/WP.29/2021/97

                        79

                        Ehdotus: täydennys 3 muutossarjaan 02, E-sääntö nro 79 (ohjauslaitteet)

                        (ECE/TRANS/WP.29/GRVA/10, kohta 64, perustana ECE/TRANS/WP.29/GRVA/2021/12 sellaisena kuin se on muutettuna asiakirjalla GRVA-10-39 (kokouksessa tehdyin muutoksin))

                        ECE/TRANS/WP.29/2021/136

                        79

                        Ehdotus: täydennys 6 muutossarjaan 03, E-sääntö nro 79 (ohjauslaitteet)

                        (ECE/TRANS/WP.29/GRVA/10, kohta 64, perustana ECE/TRANS/WP.29/GRVA/2021/12 sellaisena kuin se on muutettuna asiakirjalla GRVA-10-39 (kokouksessa tehdyin muutoksin))

                        ECE/TRANS/WP.29/2021/137

                        79

                        Ehdotus: täydennys 1 muutossarjaan 04, E-sääntö nro 79 (ohjauslaitteet)

                        (ECE/TRANS/WP.29/GRVA/10, kohta 64, perustana ECE/TRANS/WP.29/GRVA/2021/12 sellaisena kuin se on muutettuna asiakirjalla GRVA-10-39 (kokouksessa tehdyin muutoksin))

                        ECE/TRANS/WP.29/2021/138

                        83

                        Ehdotus: täydennys 15 muutossarjaan 05, E-sääntö nro 83 (luokkien M1 ja N1 ajoneuvojen päästöt)

                        (ECE/TRANS/WP.29/GRPE/83, kohta 8, perustana ECE/TRANS/WP.29/GRPE/2021/10, GRPE-83-15, sellaisena kuin se on muutettuna liitteellä IV)

                        ECE/TRANS/WP.29/2021/131

                        83

                        Ehdotus: täydennys 17 muutossarjaan 06, E-sääntö nro 83 (luokkien M1 ja N1 ajoneuvojen päästöt)

                        (ECE/TRANS/WP.29/GRPE/83, kohta 8, perustana ECE/TRANS/WP.29/GRPE/2021/10, GRPE-83-15, sellaisena kuin se on muutettuna liitteellä V)

                        ECE/TRANS/WP.29/2021/132

                        83

                        Ehdotus: täydennys 14 muutossarjaan 07, E-sääntö nro 83 (luokkien M1 ja N1 ajoneuvojen päästöt)

                        (ECE/TRANS/WP.29/GRPE/83, kohta 8, perustana ECE/TRANS/WP.29/GRPE/2021/10, GRPE-83-15, sellaisena kuin se on muutettuna liitteellä VI)

                        ECE/TRANS/WP.29/2021/133

                        86

                        Ehdotus: uusi muutossarja 02 E-sääntöön nro 86 (maatalous- ja metsätaloustraktorien valaisimien ja merkkivalolaitteiden asennus)

                        (ECE/TRANS/WP.29/GRE/84, kohta 30, perustana ECE/TRANS/WP.29/GRE/2020/7/Rev.1)

                        ECE/TRANS/WP.29/2021/87

                        90

                        Ehdotus: täydennys 7 muutossarjaan 02, E-sääntö nro 90 (varaosina toimitettavat jarrujen osat)

                        (ECE/TRANS/WP.29/GRVA/10, kohta 87, perustana ECE/TRANS/WP.29/GRVA/2021/15, sellaisena kuin se on muutettuna asiakirjalla GRVA-10-28)

                        ECE/TRANS/WP.29/2021/139

                        94

                        Ehdotus: täydennys 1 muutossarjaan 04, E-sääntö nro 94 (etutörmäyssuojaus)

                        (ECE/TRANS/WP.29/GRSP/69, kohta 47, perustana GRSP-69-41, sellaisena kuin se on raportin liitteessä X)

                        ECE/TRANS/WP.29/2021/115

                        95

                        Ehdotus: täydennys 1 muutossarjaan 04, E-sääntö nro 95 (sivutörmäyssuojaus)

                        ECE/TRANS/WP.29/GRSP/69, kohta 19, perustana ECE/TRANS/WP.29/GRSP/2021/8, muuttamattomana

                        ECE/TRANS/WP.29/2021/116

                        95

                        Ehdotus: täydennys 2 muutossarjaan 05, E-sääntö nro 95 (sivutörmäyssuojaus)

                        (ECE/TRANS/WP.29/GRSP/69, kohdat 19 ja 47, perustana ECE/TRANS/WP.29/GRSP/2021/8 muuttamattomina ja GRSP-69-41 sellaisena kuin se on raportin liitteessä III)

                        ECE/TRANS/WP.29/2021/117

                        100

                        Ehdotus: täydennys 1 muutossarjaan 03, E-sääntö nro 100 (sähköisellä voimalaitteella varustetut ajoneuvot)

                        (ECE/TRANS/WP.29/GRSP/69, kohta 44, perustana GRSP-69-04 sellaisena kuin se on raportin liitteessä IX)

                        ECE/TRANS/WP.29/2021/118

                        101

                        Ehdotus: täydennys 11 muutossarjaan 01, E-sääntö nro 101 (hiilidioksidipäästöt/polttoaineenkulutus)

                        (ECE/TRANS/WP.29/GRPE/83, kohta 10, perustana ECE/TRANS/WP.29/GRPE/2021/11, sellaisena kuin se on muutettuna liitteellä VII)

                        ECE/TRANS/WP.29/2021/134

                        110

                        Ehdotus: muutossarja 05, E-sääntö nro 110 (paineistettua/nesteytettyä maakaasua käyttävät ajoneuvot)

                        (ECE/TRANS/WP.29/GRSG/100, kohta 68, perustana ECE/TRANS/WP.29/GRSG/2021/9)

                        ECE/TRANS/WP.29/2021/98

                        110

                        Ehdotus: täydennys 3 muutossarjaan 04, E-sääntö nro 110 (paineistettua/nesteytettyä maakaasua käyttävät ajoneuvot)

                        (ECE/TRANS/WP.29/GRSG/100, kohta 70, perustana ECE/TRANS/WP.29/GRSG/2021/10, sellaisena kuin se on muutettuna asiakirjalla GRSG-121-22)

                        ECE/TRANS/WP.29/2021/107

                        116

                        Ehdotus: muutossarja 01 E-sääntöön nro 116 (luvattoman käytön estävät ja hälytysjärjestelmät)

                        (ECE/TRANS/WP.29/GRSG/100, kohta 75, perustana ECE/TRANS/WP.29/GRSG/2021/11, sellaisena kuin se on muutettuna asiakirjalla GRSG-121-12)

                        ECE/TRANS/WP.29/2021/99

                        118

                        Ehdotus: täydennys 2 muutossarjaan 03, E-sääntö nro 118 (materiaalien palokäyttäytyminen)

                        (ECE/TRANS/WP.29/GRSG/100, kohta 28, perustana ECE/TRANS/WP.29/GRSG/2021/3, sellaisena kuin se on muutettuna asiakirjalla GRSG-121-04)

                        ECE/TRANS/WP.29/2021/101

                        118

                        Ehdotus: täydennys 5 muutossarjaan 02, E-sääntö nro 118 (materiaalien palokäyttäytyminen)

                        (ECE/TRANS/WP.29/GRSG/100, kohta 28, perustana ECE/TRANS/WP.29/GRSG/2021/3)

                        ECE/TRANS/WP.29/2021/152

                        125

                        Ehdotus: muutossarja 02 E-sääntöön 125 (kuljettajan etunäkyvyysalue)

                        (ECE/TRANS/WP.29/GRSG/100, kohta 80, perustana ECE/TRANS/WP.29/GRSG/2021/12, sellaisena kuin se on muutettuna asiakirjalla GRSG-121-15)

                        ECE/TRANS/WP.29/2021/100

                        128

                        Ehdotus: täydennys 11 muutossarjaan 01, E-sääntö nro 128 (kaasupurkausvalonlähteillä varustetut ajovalaisimet)

                        (ECE/TRANS/WP.29/GRE/84, kohta 20, perustana ECE/TRANS/WP.29/GRE/2020/17)

                        ECE/TRANS/WP.29/2021/88

                        129

                        Ehdotus: täydennys 11 E-säännön nro 129 alkuperäiseen versioon (tehostetut lasten turvajärjestelmät)

                        (ECE/TRANS/WP.29/GRSP/69, kohta 22, perustana ECE/TRANS/WP.29/GRSP/2021/3, muuttamattomana)

                        ECE/TRANS/WP.29/2021/119

                        129

                        Ehdotus: täydennys 8 muutossarjaan 01, E-sääntö nro 129 (tehostetut lasten turvajärjestelmät)

                        (ECE/TRANS/WP.29/GRSP/69, kohta 22, perustana ECE/TRANS/WP.29/GRSP/2021/4)

                        ECE/TRANS/WP.29/2021/120

                        129

                        Ehdotus: täydennys 7 muutossarjaan 02, E-sääntö nro 129 (tehostetut lasten turvajärjestelmät)

                        (ECE/TRANS/WP.29/GRSP/69, kohta 22, perustana ECE/TRANS/WP.29/GRSP/2021/5, muuttamattomana)

                        ECE/TRANS/WP.29/2021/121

                        129

                        Ehdotus: täydennys 6 muutossarjaan 03, E-sääntö nro 129 (tehostetut lasten turvajärjestelmät)

                        (ECE/TRANS/WP.29/GRSP/69, kohta 22, perustana ECE/TRANS/WP.29/GRSP/2021/6, muuttamattomana)

                        ECE/TRANS/WP.29/2021/122

                        133

                        Ehdotus: täydennys 1 E-sääntöön nro 133 (moottoriajoneuvojen kierrätettävyys)

                        (ECE/TRANS/WP.29/GRPE/83, kohta 31, perustana ECE/TRANS/WP.29/GRPE/2021/16, sellaisena kuin se on muutettuna liitteellä XI)

                        ECE/TRANS/WP.29/2021/135

                        134

                        Ehdotus: täydennys 4 E-säännön nro 134 alkuperäiseen versioon (vety- ja polttokennoajoneuvot)

                        (ECE/TRANS/WP.29/GRSP/69, kohta 25, perustana ECE/TRANS/WP.29/GRSP/2021/12, sellaisena kuin se on muutettuna raportin liitteellä V)

                        ECE/TRANS/WP.29/2021/123

                        134

                        Ehdotus: täydennys 1 muutossarjaan 01, E-sääntö nro 134 (vety- ja polttokennoajoneuvot)

                         (ECE/TRANS/WP.29/GRSP/69, kohta 25, perustana ECE/TRANS/WP.29/GRSP/2021/12, sellaisena kuin se on muutettuna raportin liitteellä V)

                        ECE/TRANS/WP.29/2021/124

                        135

                        Ehdotus: täydennys 3 muutossarjaan 01, E-sääntö nro 135 (pylvässivutörmäys)

                        (ECE/TRANS/WP.29/GRSP/69, kohta 27, perustana ECE/TRANS/WP.29/GRSP/2021/14, sellaisena kuin se on muutettuna raportin liitteellä VI)

                        ECE/TRANS/WP.29/2021/157

                        137

                        Ehdotus: täydennys 2 muutossarjaan 02, E-sääntö nro 137 (etutörmäys ja erityisesti turvajärjestelmät)

                        (ECE/TRANS/WP.29/GRSP/69, kohta 47, perustana GRSP-69-41 sellaisena kuin se on raportin liitteessä X)

                        ECE/TRANS/WP.29/2021/125

                        145

                        Ehdotus: täydennys 1 E-säännön nro 145 alkuperäiseen versioon (ISOFIX-kiinnitysjärjestelmät, ISOFIX-ylähihnakiinnityspisteet ja kokoluokan i istuinpaikat)

                        (ECE/TRANS/WP.29/GRSP/69, kohta 30, perustana ECE/TRANS/WP.29/GRSP/2021/11, muuttamattomana)

                        ECE/TRANS/WP.29/2021/126

                        149

                        Ehdotus: täydennys 4 E-säännön nro 149 (tienvalaisulaitteet) alkuperäiseen versioon

                        (ECE/TRANS/WP.29/GRE/84, kohta 31, perustana ECE/TRANS/WP.29/GRE/2021/6)

                        ECE/TRANS/WP.29/2021/95

                        150

                        Ehdotus: täydennys 4 E-säännön nro 150 alkuperäiseen versioon (heijastinlaitteet)

                        (ECE/TRANS/WP.29/GRE/84, kohta 12, perustana GRE-84-04)

                        ECE/TRANS/WP.29/2021/96

                        151

                        Ehdotus: täydennys 3 E-säännön nro 151 alkuperäiseen versioon (kuolleen kulman varoitusjärjestelmät (BSIS))

                        (ECE/TRANS/WP.29/GRSG/100, kohta 43, perustana ECE/TRANS/WP.29/GRSG/2021/4, sellaisena kuin se on muutettuna asiakirjalla GRSG-121-07)

                        ECE/TRANS/WP.29/2021/102

                        152

                        Ehdotus: täydennys 4 E-säännön nro 152 alkuperäiseen versioon (luokkien M1 ja N1 ajoneuvojen kehittyneet hätäjarrutusjärjestelmät (AEBS))

                        (ECE/TRANS/WP.29/GRVA/10, kohta 70, perustana GRVA-10-03)

                        ECE/TRANS/WP.29/2021/140

                        152

                        Ehdotus: täydennys 3 muutossarjaan 01, E-sääntö nro 152 (luokkien M1 ja N1 ajoneuvojen kehittyneet hätäjarrutusjärjestelmät (AEBS))

                        (ECE/TRANS/WP.29/GRVA/10, kohta 70, perustana GRVA-10-03)

                        ECE/TRANS/WP.29/2021/141

                        152

                        Ehdotus: täydennys 1 muutossarjaan 02, E-sääntö nro 152 (luokkien M1 ja N1 ajoneuvojen kehittyneet hätäjarrutusjärjestelmät (AEBS))

                        (ECE/TRANS/WP.29/GRVA/10, kohta 70, perustana GRVA-10-03)

                        ECE/TRANS/WP.29/2021/142

                        153

                        Ehdotus: täydennys 2 E-säännön nro 153 alkuperäiseen versioon (polttoainejärjestelmän eheys ja sähköisen voimalaitteen turvallisuus peräänajotörmäystilanteessa)

                        (ECE/TRANS/WP.29/GRSP/69, kohta 47, perustana GRSP-69-41 sellaisena kuin se on raportin liitteessä X)

                        ECE/TRANS/WP.29/2021/127

                        157

                        Ehdotus: täydennys 3 E-sääntöön nro 157 (automaattinen kaistanpitojärjestelmä (ALKS))

                        (ECE/TRANS/WP.29/GRVA/10, kohdat 35–36, perustana ECE/TRANS/WP.29/GRVA/2021/3, sellaisena kuin se on muutettuna asiakirjoilla GRVA-10-35 ja GRVA-10-36)

                           ECE/TRANS/WP.29/2021/143/Rev.1

                        158

                        Ehdotus: täydennys 1 E-säännön nro 158 alkuperäiseen versioon (peruuttaminen)

                        (ECE/TRANS/WP.29/GRSG/100, kohta 47, perustana ECE/TRANS/WP.29/GRSG/2021/5, sellaisena kuin se on muutettuna asiakirjalla GRSG-121-08)

                        ECE/TRANS/WP.29/2021/103

                        159

                        Ehdotus: täydennys 1 E-säännön nro 159 alkuperäiseen versioon (liikkeellelähdön yhteydessä varoittavat järjestelmät)

                        (ECE/TRANS/WP.29/GRSG/100, kohta 49, perustana ECE/TRANS/WP.29/GRSG/2021/6, sellaisena kuin se on täydennettynä asiakirjalla GRSG-121-10)

                        ECE/TRANS/WP.29/2021/104

                        Muut asiat

                        Työjärjestyksen kohdan otsikko

                        Asiakirjaviite

                        Puiteasiakirja

                        Ehdotus: automatisoituja/autonomisia ajoneuvoja koskevan puiteasiakirjan taulukon 1 päivittäminen

                        ECE/TRANS/WP.29/2021/151

                        Konsolidoitu päätöslauselma

                        Ehdotus: muutokset ajoneuvojen rakennetta koskevaan konsolidoituun päätöslauselmaan (R.E.3)

                        (ECE/TRANS/WP.29/GRSG/100, kohta 111, perustana ECE/TRANS/WP.29/GRSG/2021/14, sellaisena kuin se on muutettuna asiakirjalla GRSG-121-30)

                        ECE/TRANS/WP.29/2021/144

                        Konsolidoitu päätöslauselma

                        Ehdotus: muutos 7 valonlähdeluokkien yhteisistä määritelmistä annettuun konsolidoituun päätöslauselmaan (R.E.5)

                        (ECE/TRANS/WP.29/GRE/84, kohta 20, perustana ECE/TRANS/WP.29/GRE/2020/16/Rev.1, sellaisena kuin se on muutettuna asiakirjoilla GRE-84-32 ja ECE/TRANS/WP.29/GRE/2021/3)

                        ECE/TRANS/WP.29/2021/145

                        Keskinäinen päätöslauselma

                        Ehdotus: muutos 3 keskinäiseen päätöslauselmaan nro 1 (M.R.1)

                        ECE/TRANS/WP.29/GRSP/69, kohta 31, perustana ECE/TRANS/WP.29/GRSP/2021/2, sellaisena kuin se on muutettuna raportin liitteellä VII

                        ECE/TRANS/WP.29/2021/146

                        Keskinäinen päätöslauselma

                        Ehdotus: muutos keskinäiseen päätöslauselmaan nro 2 (M.R.2)

                        (ECE/TRANS/WP.29/GRPE/83, kohta 52, perustana ECE/TRANS/WP.29/GRPE/2021/19)

                        ECE/TRANS/WP.29/2021/147

                        Lupa

                        Ehdotus: tarkistettu lupa laatia todellisia ajonaikaisia päästöjä koskeva GTR-sääntö

                        (ECE/TRANS/WP.29/GRPE/83, kohta 18, perustana GRPE-83-32 ja kokouksen aikana muutettuna liitteellä VIII)

                        ECE/TRANS/WP.29/2021/149

                        Lupa

                        Pyyntö luvaksi laatia jarrujen hiukkaspäästöjä koskeva uusi GTR-sääntö

                        (ECE/TRANS/WP.29/GRPE/83, kohta 36, perustana GRPE-83-11, sellaisena kuin se on muutettuna liitteellä XII)

                        ECE/TRANS/WP.29/2021/150

                        Lupa

                           Pyyntö luvaksi laatia muutoksia GTR-sääntöön nro 9 (jalankulkijoiden turvallisuus)

                        (ECE/TRANS/WP.29/AC.3/31, perustana ECE/TRANS/WP.29/2021/83 ja ECE/TRANS/WP.29/1159, kohta 152)

                        ECE/TRANS/WP.29/AC.3/31/Add.1

                        GTR-sääntöjen ehdokasluettelo

                        Pyyntö sisällyttää maailmanlaajuisiksi teknisiksi säännöiksi ehdolla olevien sääntöjen luetteloon kaksipyöräisten ajoneuvojen kestävyysajoa koskeva Japanin menettely

                        ECE/TRANS/WP.29/2021/154

                        GTR-sääntöjen ehdokasluettelo

                        Pyyntö sisällyttää sääntö GTR-sääntöjen ehdokasluetteloon

                        ECE/TRANS/WP.29/2021/155

                        GTR-sääntöjen ehdokasluettelo

                        Pyyntö sisällyttää sääntö GTR-sääntöjen ehdokasluetteloon

                        ECE/TRANS/WP.29/2021/156

                        GTR-sääntöjen ehdokasluettelo

                           Pyyntö sisällyttää maailmanlaajuisiksi teknisiksi säännöiksi ehdolla olevien sääntöjen luetteloon Kiinan laatima päästöjä rajoittavien laitteiden kestävyystesti (tyyppi V -testi)

                        ECE/TRANS/WP.29/2021/158

                     (1)

                        Kaikki taulukossa mainitut asiakirjat ovat saatavilla osoitteessa
                  (WP.29) World Forum for the Harmonization of Vehicle Regulations (185th session) |
                   UNECE